### Beslutning

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 24. februar 2021 om magistratsbehandling af forslaget.

Sagen bedes tilbagesendt byrådet via Magistraten.

**Beslutningsforslag fra S, V, KF og RV**

Aarhus Byråd beslutter, at der undersøges, hvilke muligheder der er for en broforbindelse, hvad det ca. koster. Beslutningsgrundlag for økonomien frembringes, herefter vil partierne tage stilling til prioritering og om der er opbakning til at midler skal afsættes ifb. med budgetforhandlingerne.

Motivation

Venstre, Socialdemokratiet, Det Radikale Venstre og Det Konservative Folkeparti foreslår, at [adresse] og JAKA-grunden kobles sammen med Brabrand og Bra-brand med en gang-/cykelbro over jernbanen.

I dag er området kun koblet sammen med [adresse], der er siden sket en massiv udvikling i området. Det kræver, at de rigtige og naturlige stiforbindelser udbygges og cykelforbindelser opdateres.

Det kan ske med en broforbindelse, der effektivt og krydsningsmæssigt naturligt binder lokalområdet sammen, styrker adgangen til naturskønne områder for gående og cyklister.

Filippa Jeppesen har gennem de seneste otte år arbejdet på at skabe grundlaget for en broforbindelse over banen, der adskiller [adresse] og Steen Eriksen fra det gamle Brabrand. Der foreligger illustrationer af projektet som Arkitekt Richardt Carlsen har udarbejdet.

Broen kan laves i en længde på 50 meter og kan udføres i buede limtræsdragere, der både fungerer som den bærende konstruktion og værn. Konstruktionen i træ kan bidrage til at nedbringe prisen markant sammenlignet med en brokonstruktion i stål eller beton.

På vegne af:

Venstre, Socialdemokratiet, Det Radikale Venstre og Det Konservative Folkeparti.

Jonathan Hermansen, Emily Koch, Tommy Johansen

Magnus Mikkelsen

Georg Gregersen

Peder Møller

### Sagens forløb

24-02-2021 [adresse]

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 24. februar 2021 om magistratsbehandling af forslaget.

Sagen bedes tilbagesendt byrådet via Magistraten.